open-index/open-wikipedia-markdown huggingface dataset:
คณบดี

**คณบดี** หมายถึง หัวหน้าคณะวิชาในมหาวิทยาลัย วิทยาลัย หรือสถาบันอื่นที่มีสถานะเทียบเท่ากัน มีความหมายตามตัวอักษรว่าผู้เป็นใหญ่ในคณะ โดยในประเทศไทยจะเทียบเท่าตำแหน่งบริหารระดับต้น (รองอธิบดี)

โดยปกติ กฎหมายไทยจะบัญญัติให้มีคณบดีคนหนึ่งเป็นผู้บังคับบัญชาและรับผิดชอบงานของคณะวิชาในมหาวิทยาลัย วิทยาลัย หรือสถาบันอื่นที่มีสถานะเทียบเท่ากัน โดยจะให้มี**รองคณบดี**เป็นผู้ช่วยปฏิบัติการด้วยก็ได้ อนึ่ง คณบดีย่อมเป็นผู้แทนในกิจการทั่วไปของคณะ และรองคณบดีมีอำนาจหน้าที่ตามที่คณบดีมอบหมาย

คุณสมบัติทั่วไปของคณบดี ได้แก่ (1) ต้องได้รับปริญญาชั้นใดชั้นหนึ่งหรือเทียบเท่าจากมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง และ (2) ได้ทำการสอนมาแล้วรวมเป็นเวลาไม่น้อยกว่าสามปีในมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง ส่วนของรองคณบดีนั้น ได้แก่ (1) ต้องได้ทำการสอนมาแล้วรวมเป็นเวลาไม่น้อยกว่าสามปีในมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง หรือ (2) เป็นข้าราชการตามกฎหมายว่าด้วยระเบียบข้าราชการพลเรือนในมหาวิทยาลัยมาแล้วไม่น้อยกว่าห้าปี

คณบดี โดยปรกติมาจากการเลือกตั้งโดยคณาจารย์ในคณะนั้น ๆ จากผู้สมัครเข้ารับคัดเลือกตามหลักเกณฑ์และวิธีการที่สภามหาวิทยาลัยนั้นกำหนด เมื่อผ่านการเลือกตั้งแล้วจะได้รับการแต่งตั้งจากสภามหาวิทยาลัย ส่วนการถอดถอนคณบดีเป็นอำนาจของสภามหาวิทยาลัย

การแต่งตั้งและถอนถอนรองคณบดีนั้นเป็นอำนาจของอธิการบดีซึ่งกระทำตามคำแนะนำของคณบดี

กฎหมายมักกำหนดให้ผู้ดำรงตำแหน่งอธิการบดี รองอธิการบดี คณบดี หัวหน้าแผนกอิสระ ผู้อำนวยการสถาบัน ผู้อำนวยการสำนัก ผู้อำนวยการศูนย์ หัวหน้าภาควิชา และหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะหรือภาควิชา ต้องสามารถปฏิบัติหน้าที่ได้เต็มเวลา และจะดำรงตำแหน่งดังกล่าวเกินหนึ่งตำแหน่งในขณะเดียวกันไม่ได้ แต่สามารถรักษาการแทนกันโดยไม่เกินเวลาตามที่กำหนดไว้เป็นการเฉพาะ

อนึ่ง คณบดียังเป็นชื่อหนึ่งของพระพิฆเนศอีกด้วย

## อ้างอิง

* **ร่างพระราชบัญญัติมหาวิทยาลัยธรรมศาสตร์ พ.ศ. ... .** (ม.ป.ป.). [ออนไลน์]. เข้าถึงได้จาก: http://www.tu.ac.th/org/ofrector/person/news/tuact/draftact/tuact.htm . (เข้าถึงเมื่อ: 17 สิงหาคม 2551).

หมวดหมู่:สถาบันอุดมศึกษา
ปลามะไฟ

**ปลามะไฟ** (; ) ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า ในวงศ์ปลาตะเพียน (Cyprinidae)  มีลำตัวทรงสี่เหลี่ยมป้อมเล็กน้อย หัวสั้น ตาและปากมีขนาดเล็ก ไม่มีหนวด เกล็ดใหญ่ ลำตัวสีเงิน เหนือครีบอกและโคนครีบหางมีแต้มสีคล้ำ ตัวผู้ในฤดูผสมพันธุ์จะมีสีแดงเหลือบบนลำตัว ครีบใสมีสีแดงแต้ม และมีแถบสีคล้ำเล็กน้อย

เป็นปลาขนาดเล็ก มีความยาวประมาณ 5 เซนติเมตร

มีพฤติกรรมชอบอยู่รวมตัวเป็นฝูงในแหล่งน้ำลำธารที่ไหลเชี่ยวบนภูเขาในลุ่มแม่น้ำสาละวินและลุ่มแม่น้ำโขง แต่ในฤดูผสมพันธุ์ตัวผู้จะมีนิสัยดุร้าย และมีอาณาเขตของตนเอง 

เป็นปลาที่มีสีสันและลวดลายสวยงาม จึงนิยมเลี้ยงเป็นปลาสวยงาม มีชื่อเรียกในวงการปลาสวยงามว่า "ปลาตะเพียนจุด", นอกจากนี้ยังมีชื่อเรียกอื่น ๆ อีก เช่น "ปลาเสือภูเขา" หรือ "ปลามุมหมาย" นอกจากนี้แล้วปลามะไฟยังมีความคล้ายคลึงกันมากกับปลาอีกชื่อหนึ่งในสกุลเดียวกัน คือ *P. ticto* () ซึ่งอาจจะเป็นชื่อพ้องกันก็ได้ และมีรายชื่ออยู่ในบัญชีแดงของสหภาพเพื่อการอนุรักษ์ธรรมชาติ หรือ IUCN Red List จัดอยู่ในสิ่งมีชีวิตที่มีความเสี่ยงต่ำต่อการสูญพันธุ์หรือ LC

## อ้างอิง

## แหล่งข้อมูลอื่น
* รูปและข้อมูลปลามะไฟ
มะไฟ
มะไฟ
มะไฟ
หมวดหมู่:วงศ์ปลาตะเพียน
มะไฟ
มะไฟ
มะไฟ
ปลาซิว

[thumb|250px|[ปลาซิวข้างขวานเล็ก (*Trigonostigma espei*)]]

**ปลาซิว** (; ในไอร์แลนด์เรียก ) เป็นชื่อสามัญในภาษาไทยที่เรียกปลาน้ำจืดขนาดเล็กหลายชนิด ในหลายสกุล ในวงศ์ปลาตะเพียน (Cyprinidae) อันดับปลากินพืช เช่น สกุล *[[Rasbora]]* ที่มีลำตัวยาว ตัวใส, สกุล *[[Danio]]*, สกุล *[[Esomus]]* ที่มีหนวดยาวเห็นชัดเจน, สกุล *[[Laubuca]]* ที่มีรูปร่างอ้วนป้อม  โดยมากแล้วเป็นปลาที่อาศัยอยู่รวมกันเป็นฝูงขนาดใหญ่ ขนาดลำตัวไม่เกิน 5 เซนติเมตร หากินบริเวณผิวน้ำ 

แต่ก็ยังมีหลายสกุล หลายชนิดที่กินเนื้อหรือกินลูกปลาเล็กเป็นอาหาร และมีขนาดลำตัวใหญ่กว่านั้น เช่น ปลาซิวอ้าว (*Luciosoma bleekeri*) หรือ ปลาสะนาก (*Raiamas guttatus*) เป็นต้น 

โดยปลาจำพวกปลาซิวที่มีขนาดใหญ่ที่สุด คือ ปลาบ้า (*Leptobarbus hoevenii*) ที่มีขนาดใหญ่ที่สุดได้ถึง 80 เซนติเมตร

นอกจากนี้แล้ว ปลาซิว ยังอาจจะเรียกรวมถึงปลาในวงศ์อื่นหรืออันดับอื่นได้อีกด้วยที่มีรูปร่าง ลักษณะคล้ายเคียงกัน เช่น ปลาซิวแก้ว (*Clupeichthys aesarnensis*) ในวงศ์ปลาหลังเขียว (Clupeidae) อันดับปลาหลังเขียว  หรือ ปลานีออน (*Paracheirodon innesi*) ในวงศ์ปลาคาราซิน (Characidae) อันดับปลาคาราซิน  เป็นต้น

นอกจากนี้แล้ว คำว่า ปลาซิวในนัยทางภาษาไทยใช้เปรียบเทียบกับคนขี้ขลาดหรือใจไม่สู้ ว่า *"ใจปลาซิว"* เพราะปลาซิวโดยมากเป็นปลาที่ตายง่ายมากเมื่อพ้นจากน้ำ นอกจากนี้แล้วยังมักถูกหยิบยกมาเปรียบเทียบคู่กับปลาสร้อยว่า *"ปลาซิว ปลาสร้อย"* หมายถึง สิ่งที่เล็ก ๆ น้อย ๆ ไม่มีความสำคัญนัก เพราะปลาทั้งสองจำพวกนี้เป็นปลาขนาดเล็ก พบได้ทั่วไป ซึ่งสอดคล้องกับสำนวนในภาษาอังกฤษด้วย โดยคำว่า *"Minnow"* นั้นก็มีความหมายว่า สิ่งเล็ก ๆ น้อย ๆ ไม่สำคัญ หรือสิ่งหรือบุคคลที่ถูกมองข้าม เป็นต้น 

## ตัวอย่างสกุลปลาซิว
### (ที่อยู่ในวงศ์ปลาตะเพียน)
**[[Amblypharyngodon]]* (สกุลปลาซิวเจ้าฟ้า)
**[[Boraras]]* (สกุลปลาซิวแคระ)
**[[Danio]]* (สกุลปลาซิวใบไผ่)
**[[Elopichthys]]* (สกุลปลาแบมบูซ่า)
**[[Esomus]]* (สกุลปลาซิวหนวดยาว)
**[[Laubuca]]* (สกุลปลาท้องพลุ)
**[[Leptobarbus]]* (สกุลปลาบ้า)
**[[Luciosoma]]* (สกุลปลาซิวอ้าว หรือ ซิวควาย)
**[[Raiamas]]* (สกุลปลาสะนาก)
**[[Rasbora]]* (สกุลปลาซิว)
**[[Sawbwa]]* (สกุลปลาซิวซอ-บวา)
**[[Trigonostigma]]* (สกุลปลาซิวข้างขวาน)

### (ที่อยู่นอกวงศ์ปลาตะเพียน)
**[[Clupeichthys]]* (สกุลปลาซิวแก้ว)
**[[Paracheirodon]]* (สกุลปลานีออน)
**[[Oryzias]]* (สกุลปลาซิวข้าวสาร)

## ดูเพิ่ม
*ปลาสร้อย
*ปลาท้องพลุ

## อ้างอิง

## แหล่งข้อมูลอื่น
*[ปลาซิว จาก[มหาวิทยาลัยแม่โจ้]]

ซิว
ซิว
หมวดหมู่:ปลาแบ่งตามชื่อสามัญ
หมวดหมู่:ปลาซิว
เนติบัณฑิต

200px|thumb|ภาพเขียนเนติบัณฑิตชาวอังกฤษในศตวรรษที่ 19
**เนติบัณฑิต** () เป็นนักกฎหมาย (lawyer) ประเภทหนึ่งในเขตอำนาจคอมมอนลอว์ ซึ่งส่วนใหญ่เชี่ยวชาญการว่าความและดำเนินคดีในโรงศาล ปฏิบัติงานเป็นต้นว่า ฟ้องและอุทธรณ์คดี ร่างเอกสารทางกฎหมาย วิจัยทางนิติศาสตร์ นิติปรัชญา หรือนิติประวัติศาสตร์ และให้ความเห็นทางกฎหมาย อนึ่ง ยังมักถือเป็นนักนิติศาสตร์ (jurist) ด้วย

ในเขตอำนาจคอมมอนลอว์ เนติบัณฑิตต่างจากทนายความที่ปรึกษา (solicitor) ซึ่งเข้าถึงลูกความได้โดยตรงกว่า และมักดำเนินงานประเภทธุรกรรมทางกฎหมาย ขณะที่เนติบัณฑิตมักได้รับแต่งตั้งเป็นตุลาการ และน้อยครั้งที่จะรับว่าจ้างจากลูกความโดยตรง ในระบบกฎหมายบางอย่าง เช่น ของสกอตแลนด์ อเมริกาใต้ สแกนดิเนเวีย ปากีสถาน อินเดีย บังกลาเทศ เจอร์ซีย์ เกิร์นซีย์ และไอล์ออฟแมน ยังใช้คำว่า เนติบัณฑิต เป็นคำนำหน้าชื่อด้วย

ในบางเขตอำนาจ มีการห้ามเนติบัณฑิตดำเนินคดี และกำหนดให้ต้องปฏิบัติงานตามคำสั่งของทนายที่ปรึกษาอาวุโสเท่านั้น โดยทนายความที่ปรึกษาจะรับหน้าที่ประสานระหว่างคู่ความและศาล รวมถึงจัดทำเอกสารทางศาล ส่วนในอังกฤษและเวลส์ เนติบัณฑิตอาจได้รับอนุญาตจากคณะกรรมการมาตรฐานเนติบัณฑิตยสภา (Bar Standards Board) ให้ดำเนินคดีได้ การอนุญาตเช่นนี้ทำให้เนติบัณฑิตมีบทบาทซ้อนสอง คือ เป็นทั้งเนติบัณฑิตและทนายความ

ในบางประเทศที่ใช้ระบบคอมมอนลอว์ เช่น นิวซีแลนด์ และออสเตรเลีย นักกฎหมายสามารถเป็นได้เนติบัณฑิตและทนายความ แต่คุณสมบัติสำหรับเนติบัณฑิตจะแยกต่างจากสำหรับทนายความ

## อ้างอิง

หมวดหมู่:วิชาชีพกฎหมาย
สองชีวิตหนึ่งโศกนาฏกรรมบรรจบ

***สองชีวิตหนึ่งโศกนาฏกรรมบรรจบ*** () เป็นภาพยนตร์อเมริกันในปี ค.ศ. 2007 กำกับโดย เทอร์รี จอร์จ สร้างจากหนังสือจากชื่อเดียวกันของ จอห์น เบิร์นแฮม ชวอตซ์ ทีเขายังร่วมดัดแปลงบทประพันธ์เป็นบทภาพยนตร์เรื่องนี้ด้วย ภาพยนตร์นำแสดงโดยวาคีน ฟินิกซ์ และมาร์ก รัฟฟาโล

## นักแสดง
*Joaquin Phoenix - Ethan Learner
*Mark Ruffalo - Dwight Arno
*Jennifer Connelly - Grace Learner
*Mira Sorvino - Ruth Wheldon
*Elle Fanning - Emma Learner
*Eddie Alderson - Lucas Arno

## อ้างอิง

## ดูเพิ่ม
*Focus Features Homepage
*

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ชีวิต
หมวดหมู่:ภาพยนตร์อเมริกัน
หมวดหมู่:ภาพยนตร์ที่ถ่ายทำในรัฐคอนเนทิคัต
หมวดหมู่:ภาพยนตร์ที่มีฉากในรัฐคอนเนทิคัต
รีโมตคอนโทรล

thumb|รีโมตคอนโทรลของโทรทัศน์
**รีโมตคอนโทรล** () คือเครื่องมืออิเล็กทรอนิกส์ชนิดหนึ่ง ใช้สำหรับควบคุมการดำเนินการของสิ่งประดิษฐ์หรือเครื่องจักรต่าง ๆ โดยเฉพาะเครื่องใช้ไฟฟ้าภายในบ้าน เช่น โทรทัศน์ เครื่องเสียง เครื่องเล่นดีวีดี จากระยะไกล โดยไม่ใช้สายไฟเป็นตัวส่งสัญญาณ แต่ใช้อินฟราเรดแทน (หรือใช้สัญญาณวิทยุแต่พบได้น้อย) ใช้พลังงานจากแบตเตอรีขนาดเล็กไม่กี่ก้อนเท่านั้น มีขนาดเหมาะมือ และมีปุ่มฟังก์ชันต่าง ๆ อยู่ครบครัน

*รีโมตคอนโทรล* เป็นการเรียกย่อมาจาก *รีโมตคอนโทรลเลอร์* (remote controller) อีกต่อหนึ่ง และสามารถเรียกย่อลงได้อีกเหลือเพียง *รีโมต* (อ่านว่า รี-โหมด) ในภาษาไทยสามารถใช้คำไทยแทนได้ว่า *เครื่องควบคุมระยะไกล* หรือ *อุปกรณ์ควบคุมระยะไกล*

**รีโมทคอนโทรล** จะสามารถสั่งงานได้ ต้องประกอบด้วย 2 สิ่งนี้คือ รหัส และ ตัวส่งสัญญาณ
#รหัส (Code) เป็นระบบสัญญาณจะนำออกได้ต้องมีตัวคลื่นพานำออกไป
#ตัวส่งสัญญาณ (Carrier) ตัวรับสัญญาณ เพื่อถอดหรือรับรหัสที่ถูกส่งมาใช้ควบคุมอุปกรณ์ต่าง ๆ

หมวดหมู่:เทคโนโลยีโทรทัศน์
หมวดหมู่:เทคโนโลยีดิจิทัล
หมวดหมู่:สิ่งประดิษฐ์ของสหรัฐ
พจมาน

**พจมาน** เป็นชื่อบุคคลชาวไทย อาจหมายถึง
* พจมาน สว่างวงศ์ ตัวละครนางเอกใน บ้านทรายทอง
* คุณหญิง พจมาน ชินวัตร ภริยาอดีตนายกรัฐมนตรี ทักษิณ ชินวัตร
บ้านทรายทอง (แก้ความกำกวม)

**บ้านทรายทอง** อาจหมายถึง
* บ้านทรายทอง วรรณกรรมไทยโดย ก.สุรางคนางค์
* โรงเรียน
** โรงเรียนบ้านทรายทอง (จังหวัดเชียงราย)
** โรงเรียนบ้านทรายทอง (จังหวัดมุกดาหาร)
** โรงเรียนบ้านทรายทอง (จังหวัดอุบลราชธานี)
** โรงเรียนบ้านทรายทอง (จังหวัดกำแพงเพชร)
** โรงเรียนบ้านทรายทอง (จังหวัดจันทบุรี)
** โรงเรียนบ้านทรายทอง (จังหวัดประจวบคีรีขันธ์)
** โรงเรียนบ้านทรายทอง (จังหวัดชุมพร)
** โรงเรียนบ้านทรายทอง (จังหวัดสุราษฎร์ธานี)
** โรงเรียนบ้านทรายทองวิทยาคม (จังหวัดกาฬสินธุ์)
ปลาซิวข้างขวานใหญ่

**ปลาซิวข้างขวานใหญ่** () เป็นปลาน้ำจืดขนาดเล็กชนิดหนึ่ง อยู่ในวงศ์ปลาซิว (Danionidae) มีลักษณะลำตัวแบนข้างกว่าปลาซิวทั่วไป หัวและตาโต ปากเล็กและไม่มีหนวด ลำตัวสีส้มแดงเหลือบชมพูหรือม่วง ลำตัวช่วงกลางจนถึงโคนหางมีแต้มสีดำรูปสามเหลี่ยม ครีบใสมีแถบสีชมพูเรื่อหรือแต้มสีส้ม ครีบหลังอยู่กึ่งกลางลำตัว ครีบหางเว้าลึก มีขนาดไม่เกิน 5 เซนติเมตร

พบอาศัยอยู่เป็นฝูงใหญ่ไม่ต่ำกว่า 100 ตัว ในประเทศไทยพบเฉพาะแหล่งน้ำไหลเชี่ยวบริเวณภาคใต้แถบจังหวัดตรัง และที่ป่าพรุโต๊ะแดง จังหวัดนราธิวาส เท่านั้น มีพฤติกรรมผสมพันธุ์เป็นฝูง โดยวางไข่ติดอยู่กับใต้ใบไม้ของพืชน้ำ ครั้งละ 90–100 ฟอง

นิยมเลี้ยงเป็นปลาสวยงาม ปัจจุบันมีสถานภาพใกล้สูญพันธุ์แล้ว นอกจากนี้ยังมีชื่อเรียกอื่น ๆ อีก เช่น "มะลิเลื้อย" เป็นต้น 

นอกจากนี้แล้ว ยังมีปลาซิวอีกชนิดหนึ่งที่มีลักษณะใกล้เคียงกันคือ ปลาซิวข้างขวานเล็ก (*T. espei*)

## ''Trigonostigma truncata'' (Tan, 2020)
left|thumb|260x260px|ซิวข้างขวานใหญ่ในสปีชีส์''Trigonostigma truncata'' (Tan, 2020) มีสีแตกต่างจากสปีชีส์ ''Trigonostigma heteromorpha'' พบบริเวณป่าพรุที่อำเภอระแงะ จังหวัดนราธิวาส โดยนายแพทย์วรกานต์ รุ่งประเสริฐการศึกษาในปี 2020 ได้แบ่งซิวข้างขวานออกเป็นสองชนิด โดยได้ให้ชนิดที่พบในจังหวัดนราธิวาส และรัฐตรังกานู ลุ่มน้ำที่ไหลลงอ่าวไทยกลายเป็นชนิดใหม่ชื่อ *Trigonostigma truncata ส่วนชื่อเก่า Trigonostigma heteromorpha เป็นประชากรที่อาศัยในลุ่มแม่น้ำที่ไหลลงสู่ทะเลอันดามันและที่พบบนเกาะชวา* 

โดยชนิด *Trigonostigma truncata* จะแตกต่างจากชนิด *Trigonostigma heteromorpha* ที่มีแถบสีฟ้าอยู่บนแนวหลัง และแถบสีดำจะสิ้นสุดก่อนถึงปลายหางthumb|261x261px|ซิวข้างขวานใหญ่ในสปีชีส์''Trigonostigma truncata'' (Tan, 2020) มีสีแตกต่างจากสปีชีส์ ''Trigonostigma heteromorpha'' พบบริเวณป่าพรุที่อำเภอระแงะ จังหวัดนราธิวาส โดยนายแพทย์วรกานต์ รุ่งประเสริฐ|left

## อ้างอิง

## แหล่งข้อมูลอื่น

* 

หมวดหมู่:การเลี้ยงปลา
หมวดหมู่:มีนวิทยา
ซิวข้างขวาน
ซิวข้างขวาน
ซิวข้างขวาน
ซิวข้างขวาน
ซิวข้างขวาน
หมวดหมู่:สกุลปลาซิวข้างขวาน‎
หมวดหมู่:สัตว์น้ำประจำจังหวัดของไทย
ปลาซิวข้างขวานเล็ก

**ปลาซิวข้างขวานเล็ก** () เป็นปลาน้ำจืดขนาดเล็กชนิดหนึ่ง ในวงศ์ปลาซิว (Danionidae) 
thumb|255px|ซิวข้างขวานเล็ก พบที่ตำบลตันหยงลิมอ อำเภอระแงะ จังหวัดนราธิวาส โดยนายแพทย์วรกานต์ รุ่งประเสริฐ
มีรูปร่างและพฤติกรรมเหมือนปลาซิวข้างขวานใหญ่ (*T. heteromorpha*) ซึ่งเป็นปลาที่ลักษณะใกล้เคียงกันมากที่สุดทุกประการ เพียงแต่มีขนาดเล็กกว่า คือ มีขนาดใหญ่ได้สุดเพียง 2.5 เซนติเมตร และแถบดำรูปสามเหลี่ยมที่ลำตัวก็เล็กกว่า สามารถพบได้กว้างกว่า โดยสามารถพบในแหล่งน้ำตกของภาคตะวันออกและภาคใต้ของประเทศไทยได้อีกด้วย

นิยมเลี้ยงเป็นปลาสวยงามเช่นเดียวกัน ชื่ออื่น ๆ ที่เรียก เช่น "ปลาซิวข้างขวานภูเขา" เป็นต้น

## อ้างอิง

## แหล่งข้อมูลอื่น
* 
* 
* รูปและข้อมูลภายนอกปลาซิวข้างขวานเล็ก

ซิวข้างขวานเล็ก
ซิวข้างขวานเล็ก
ซิวข้างขวานเล็ก
ซิวข้างขวานเล็ก
หมวดหมู่:สกุลปลาซิวข้างขวาน
จินตนาการรัก ลิขิตชีวิต

**จินตนาการรัก ลิขิตชีวิต** () ภาพยนตร์รักโดย ทิม เบอร์ตัน  วันที่เข้าฉายในประเทศไทย 27 กุมภาพันธ์, พ.ศ. 2547

## เนื้อเรื่อง
เอ็ดเวิร์ด บลูม (อัลเบิร์ต ฟินนี่ย์) ผู้ที่ชอบเล่าเรื่องราวชีวิตของตนในวัยหนุ่ม (แสดงโดย ยวน แมคเกรเกอร์) โดยผสมผสานกับจินตนาการอันลึกซึ้ง เพราะความปรารถนาอันท่วมท้น ที่จะออกเดินทางไปยังที่ต่างๆ ได้นำให้เขาต้องออกเดินทางจากเมืองเล็กๆ ในแอลบาม่า ไปยังสถานที่ที่ไม่น่าจะมีอยู่ในโลก เขาต้องเจอกับทั้งยักษ์ แม่มด และผู้หญิงฝาแฝดสองหัว ทุกคนที่ได้ฟัง ต่างชื่นชมไปกับเรื่องราวมหัศจรรย์พราวฝัน ยกเว้นลูกชายที่ห่างเหินของเขา วิลล์ (บิลลี่ ครูดรัพ) วิลล์ต้องการให้พ่อเรียนรู้ที่จะแยกแยะ ระหว่างเรื่องจริงและความเพ้อฝัน เขาไม่เคยเชื่อในสิ่งที่พ่อเล่า แต่การพิสูจน์ข้อเท็จจริง จากเรื่องเล่าที่เหลือเชื่อของพ่อ
## นักแสดง
* ยวน แม็คเกรเกอร์ ..... เอ็ดเวิร์ค บลูม (วัยหนุ่ม)
* บิลลี่ ครูดรัพ ..... เอ็ดเวิร์ด บลูม (ตอนแก่)
* อลิสัน โลห์แมน ..... แซนดร้า บลูม (วัยสาว)
* เจสซิก้า แลงจ์..... ซานดร้า บลูม (ตอนแก่)
## แหล่งข้อมูลอื่นๆ
* Official site 
* 

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์ที่กำกับโดย ทิม เบอร์ตัน
หมวดหมู่:ภาพยนตร์ที่ถ่ายทำในรัฐแอละแบมา
หมวดหมู่:ภาพยนตร์ที่มีฉากในปารีส
หมวดหมู่:ภาพยนตร์ที่มีฉากในรัฐแอละแบมา
เมค มาย เดย์

thumb|right|หน้าปกแบบ เอ
**เมค มาย เดย์** (Make My Days) เป็นซิงเกิลเดบิวของ ยูอิ อารางากิ ออกวางจำหน่าย 16 กรกฎาคม พ.ศ. 2551 เพลงนี้ได้ใช้เป็นเพลงธีมของละครเรื่อง "81 ไดเวอร์" โดยซิงเกิลนี้ได้ออกวางจำหน่ายมา 3 รูปแบบ : รูปแบบ เอ, บี และ ซี

รูปแบบ บี จะมีดีวีดีการแสดงไลฟ์ของงาน "สคูล ออฟ ล็อก!ทู อารางากิ ยูอิ โนะ แฮฟเวนลี่ย์ คริศมาส อิน นิปปอน บุโดกัน (21 ธันวาคม พ.ศ. 2550) ("SCHOOL OF LOCK! to Aragaki Yui no heavenly Xmas in Nippon Budokan (2007.12.21)") และรูปแบบ ซี จะมีดีวีดีโปรโมชั่นวิดีโอของเพลงนี้ด้วย

## รายการเพลง (รูปแบบ เอ)
thumb|right|หน้าปกแบบ บี
# เมค มาย เดย์ (Make My Days)
# โซบะนิ (ソバニ)
# ไอ บีลีฟ (I believe)
# เมค มาย เดย์ (เนคเคต วอยซ์ เวอร์ชัน)
# เมค มาย เดย์ (เพลงบรรเลง)

## รายการดีวีดี (รูปแบบ บี)
# ออเรนจ์ (オレンジ)
# แฮฟเวนลีย์ เดย์ (Heavenly Days)
# โซระ (そら) thumb|right|หน้าปกแบบ ซี

## รายการดีวีดี (รูปแบบ ซี)
# เมค มาย เดย์ (Make My Days)
# แฮฟเวนลีย์ เดย์ (เนคเคต วอยซ์ เวอร์ชัน)
# เมค มาย เดย์ (เนคเคต วอยซ์ เวอร์ชัน)
# เมค มาย เดย์ ออฟ ช็อต + เอกซ์ตร้า มูฟวี่ ยูอิ อารางากิ เทิร์นนิ่ง ทู 20

หมวดหมู่:ซิงเกิลในปี พ.ศ. 2551
หมวดหมู่:เพลงญี่ปุ่น
โชโจไต

**โชโจไต** () ; () เป็นวงดนตรีป็อบทริโอหญิงล้วน จากประเทศญี่ปุ่น ที่มีชื่อเสียงสูงสุดในประเทศญี่ปุ่น และประเทศแถบเอเชียในช่วง ค.ศ. 1984 ถึง ค.ศ. 1989 ควบคู่ไปกับวงชายล้วน ชื่อ โชเนนไต (Shonentai) () ที่โด่งดังในช่วงเวลาเดียวกัน

สมาชิกของโชโจไต ยุคแรก เปิดตัวเมื่อเดือนสิงหาคม พ.ศ. 2527 ประกอบด้วย 
* มิโฮะ (มิโฮะ ไอดะ)  () 
* เรโกะ (เรโกะ ยาซูฮาระ)  () 
* ชิอิโกะ (มิเอโกะ อิจิกาวะ)  () 
ต่อมาในปี พ.ศ. 2528 ชิอิโกะ ได้ลาออกจากวงไป เนื่องจากอาการป่วยที่ช่องท้อง  และมีสมาชิกใหม่ชื่อ โทโมโกะ (โทโมโกะ ฮิกิตะ)  () 

วงโชโจไต มีเพลงที่มีชื่อเสียงที่สุด คือเพลง "Forever"  หลังจากร่วมงานกันเป็นเวลา 5 ปี ก็ได้ประกาศสลายวงในปี พ.ศ. 2532 และได้ออกอัลบั้มพิเศษในปี พ.ศ. 2542 

ในประเทศไทย โชโจไต เป็นที่รู้จักกันดีจากเพลงโฆษณาผลิตภัณฑ์ขนมขบเคี้ยวกูลิโกะ 

## อ้างอิง

## แหล่งข้อมูลอื่น
* รวมผลงานของ โชโจ-ไต

หมวดหมู่:กลุ่มดนตรีสัญชาติญี่ปุ่น
เรโกะ ยาซูฮาระ

**เรโกะ ยาซูฮาระ**  ()  (เกิด 18 ตุลาคม ค.ศ. 1969) เป็นนักร้อง นักแสดง และนักพากย์ชาวญี่ปุ่น  อดีตสมาชิกวงโชโจไต

เรโกะ ยาซูฮาระ จบการศึกษาจากโรงเรียนมัธยมสหศึกษาโฮริโกชิ  กรุงโตเกียว  จากนั้นเข้าร่วมวงโชโจไต เป็นเวลา 5 ปี ตั้งแต่เดือนสิงหาคม พ.ศ. 2527 จนกระทั่งสลายวงในปี พ.ศ. 2532   จากนั้นหันมาเป็นนักพากย์เสียงอะนิเมะ

เรโกะ ยาซูฮาระ เคยมีผลงานแสดงภาพยนตร์ไทย เรื่อง มีนา กะ อาทิตย์ (2535) กำกับโดย อรุณศักดิ์ อ่องละออ คู่กับ ศตวรรษ ดุลยวิจิตร  วิชุดา พินดัม อลิษา ขจรไชยกุล และ กษาปณ์ จำปาดิบ  

## อ้างอิง

## แหล่งข้อมูลอื่น
* เว็บไซต์ทางการ 

หมวดหมู่:นักแสดงญี่ปุ่น
หมวดหมู่:นักร้องญี่ปุ่น
หมวดหมู่:บุคคลจากโยโกฮามะ
สตาร์ซอคเก้อร์รายวัน

**สตาร์ ซอคเก้อร์ รายวัน** () หรือ **สยามกีฬา/สตาร์ ซอคเก้อร์** () เป็นหนังสือพิมพ์รายวันขนาดแท็บลอยด์ ประเภทข่าวกีฬาฟุตบอล ฉบับแรกของประเทศไทย ในเครือสยามสปอร์ตซินดิเคท

## ประวัติ
เมื่อเดือนมิถุนายน พ.ศ. 2535 ระวิ โหลทอง ประธานกรรมการบริษัท สยามสปอร์ตซินดิเคท จำกัด มีดำริในการเปิดเนื้อที่ให้กับการนำเสนอข่าวสาร เกี่ยวกับการแข่งขันฟุตบอลชิงแชมป์แห่งชาติยุโรป ครั้งที่ 9 ซึ่งสวีเดนเป็นเจ้าภาพ อย่างครบถ้วนรอบด้าน จึงจัดพิมพ์หนังสือพิมพ์สยามกีฬารายวันฉบับบ่าย ขนาดแท็บลอยด์ขึ้นเป็นพิเศษ โดยใช้ชื่อว่า *สยามกีฬา/สตาร์ ซอคเก้อร์ เอ็กซ์ตรา ยูโร’92* ซึ่งได้รับการตอบรับจากแฟนฟุตบอลอย่างดีเยี่ยม เนื่องจากมียอดจำหน่ายสูงมาก

หลังจากนั้น ระวิจึงดำเนินการต่อยอดจากฉบับพิเศษดังกล่าว ด้วยการเปิดเป็นหัวหนังสือพิมพ์ฉบับใหม่ เพื่อนำเสนอผลการแข่งขัน และข่าวสารความเคลื่อนไหวในวงการฟุตบอล โดยเฉพาะระดับสโมสรในยุโรป ในส่วนของกองบรรณาธิการได้นำทีมงานบางส่วนของสยามกีฬารายวัน และนิตยสารสตาร์ซอคเก้อร์รายสัปดาห์ มารวมตัวกัน อันเป็นสาเหตุส่วนหนึ่งที่ใช้ชื่อว่า *สยามกีฬา/สตาร์ ซอคเก้อร์* ฉบับบ่าย ในขนาดแท็บลอยด์เช่นเดิม โดยเริ่มออกวางแผงเป็นปฐมฤกษ์ ในวันศุกร์ที่ 14 สิงหาคม ปีเดียวกัน (หนังสือพิมพ์ลงวันเสาร์ที่ 15 สิงหาคม มีจำนวน 16 หน้า ให้สังเกตว่าวันนั้นเป็นวันแรกของฟุตบอลพรีเมียร์ลีกด้วย) ซึ่งก็มียอดจำหน่ายที่ดี และได้รับการสนับสนุนจากผู้อ่านอย่างสูงมาก เช่นเดียวกับเมื่อคราว ยูโร’92

หนังสือพิมพ์สยามกีฬา/สตาร์ ซอคเก้อร์ (ที่เปลี่ยนชื่อเป็น *สตาร์ ซอคเก้อร์ รายวัน* ในเวลาถัดมา) เริ่มต้นด้วยราคาจำหน่ายฉบับละ 5 บาท จากนั้นได้ปรับราคาขึ้นเป็น 7 บาท, 10 บาท, 12 บาท และ 15 บาท ตามลำดับ โดยครั้งหลังสุด บมจ.สยามสปอร์ต แจ้งปรับขึ้นราคาหนังสือพิมพ์ในเครือทั้งหมด เริ่มในฉบับประจำวันที่ 16 สิงหาคม พ.ศ. 2551 โดยสตาร์ ซอคเก้อร์ รายวัน ปรับขึ้นเป็น 18 บาท, สปอร์ตพูล สปอร์ตแมน และตลาดลูกหนัง ปรับขึ้นเป็น 20 บาท และในเวลาต่อมา สยามกีฬารายวันก็ปรับราคาขึ้นเป็น 20 บาทเช่นกัน จนเกิดการวิจารณ์จากผู้อ่านว่า หนังสือพิมพ์เครือสยามสปอร์ต มีราคาจำหน่ายที่ไม่สมเหตุสมผลกับจำนวนเนื้อหา

อนึ่ง กองบรรณาธิการสตาร์ ซอคเก้อร์ รายวัน เคยจัดทำหนังสือพิมพ์ขึ้นเป็นฉบับพิเศษอยู่สองคราวด้วยกัน ครั้งแรกในฉบับประจำวันอังคารที่ 16 สิงหาคม พ.ศ. 2548 เนื่องในโอกาสครบรอบ 13 ปี และครั้งที่สองในฉบับประจำวันพุธที่ 15 สิงหาคม พ.ศ. 2555 เนื่องในวาระครบรอบ 20 ปี โดยทั้งสองฉบับดังกล่าวมีจำนวน 104 หน้า

สตาร์ ซอคเก้อร์ รายวัน ได้เคยหยุดจำหน่ายไปเมื่อวันที่
31 พฤษภาคม พ.ศ. 2566 แต่ก็ได้กลับมาจัดจำหน่ายอีกครั้งในวันที่ 1 กุมภาพันธ์ พ.ศ. 2567

## อ้างอิง

## ดูเพิ่ม
* สยามสปอร์ตซินดิเคท
* สยามกีฬารายวัน

## แหล่งข้อมูลอื่น
* บริษัท สยามสปอร์ตซินดิเคท จำกัด (มหาชน)

หมวดหมู่:หนังสือพิมพ์ในประเทศไทย
หมวดหมู่:เครือสยามสปอร์ต
หมวดหมู่:ก่อตั้งในปี พ.ศ. 2535
มหาวิทยาลัยเทคโนโลยีราชมงคลล้านนา ลำปาง

**มหาวิทยาลัยเทคโนโลยีราชมงคลล้านนา วิทยาเขตลำปาง** เป็นวิทยาเขต ในสังกัด มหาวิทยาลัยเทคโนโลยีราชมงคลล้านนา ในอดีตจัดตั้งขึ้นเป็นสถานศึกษาที่จัดการเรียนการสอนเน้นด้านการเกษตรกรรม และปัจจุบันได้มีการเปิดสอนในสาขาวิชาอื่น ๆ เพิ่มขึ้น มีจำนวนนักศึกษากว่า 765 คน

## ประวัติ
วิทยาเขตลำปาง เดิมชื่อ **"โรงเรียนเกษตรกรรมลำปาง"** ตั้งอยู่เลขที่ 200 หมู่ที่ 11 ตำบลพิชัย อำเภอเมืองลำปาง จังหวัดลำปาง กิโลเมตรที่ 616 ถนนพหลโยธิน ห่างจากตัวจังหวัดลำปางประมาณ 16 กิโลเมตร เปิดทำการเรียนการสอนครั้งแรกเมื่อปี พ.ศ. 2515 มีเนื้อที่ทั้งหมด 1,381 ไร่ ใช้ประโยชน์ร่วมกันกับสถาบันวิจัยเทคโนโลยีการเกษตร ต่อมาในปี พ.ศ. 2518 จึงย้ายมาสังกัดวิทยาลัยเทคโนโลยีและอาชีวศึกษา โดยใช้ชื่อว่า **วิทยาเขตเกษตรลำปาง**

ในปี พ.ศ. 2548 ได้มีการยกฐานะสถาบันเทคโนโลยีราชมงคล ขึ้นเป็นมหาวิทยาลัยเทคโนโลยีราชมงคล 9 แห่ง  วิทยาเขตลำปาง จึงเป็นวิทยาเขตในสังกัด มหาวิทยาลัยเทคโนโลยีราชมงคลล้านนา

## หน่วยงานในมหาวิทยาลัย
### หน่วยงานสนับสนุน
* กองการศึกษาลำปาง
* กองบริหารทรัพยากรลำปาง

### หน่วยงานของนักศึกษา

มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับเขตพื้นที่ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
* **หน่วยดำเนินกิจกรรม**
** **สโมสรนักศึกษาเขตพื้นที่** เป็นศูนย์กลางการประสานงาน และบริหารงานกิจกรรมของนักศึกษาในระดับเขตพื้นที่ มีนายกสโมสรนักศึกษาคณะในเขตพื้นที่ และผู้แทนนักศึกษา เป็นคณะกรรมการบริหาร โดยมีนายกสโมสรนักศึกษาเขตพื้นที่ เป็นผู้บริหารสูงสุดในองค์กร
** **สโมสรนักศึกษาคณะ** เป็นศูนย์กลางการประสานงาน และบริหารงานกิจกรรมของนักศึกษาในระดับคณะในแต่ละเขตพื้นที่ มีผู้แทนนักศึกษาในคณะ เป็นคณะกรรมการบริหาร โดยมีนายกสโมสรนักศึกษาคณะ เป็นผู้บริหารสูงสุดในองค์กร
** **ชมรม** เป็นหน่วยดำเนินกิจกรรมของนักศึกษา โดยมีประธานชมรม เป็นผู้อำนวยการดำเนินงาน
* **หน่วยตรวจสอบ**
** **สภานักศึกษาเขตพื้นที่** เป็นตัวแทนรักษาสิทธิและผลประโยชน์ของนักศึกษา ควบคุม ตรวจสอบการบริหารงานและการดำเนินงานขององค์กรนักศึกษา (สโมสรนักศึกษา และชมรม) เป็นศูนย์กลางในการรับฟังความคิดเห็นของนักศึกษา

## คณะที่เปิดสอน
* คณะบริหารธุรกิจและศิลปศาสตร์
* คณะวิศวกรรมศาสตร์
* คณะวิทยาศาสตร์และเทคโนโลยีการเกษตร

## ดูเพิ่ม
* สถาบันวิจัยเทคโนโลยีการเกษตร

## อ้างอิง

## แหล่งข้อมูลอื่น

* มหาวิทยาลัยเทคโนโลยีราชมงคลล้านนา เขตพื้นที่ลำปาง

ราชมงคลล้านนา
ลำปาง
หมวดหมู่:สถานศึกษาในอำเภอเมืองลำปาง
วิทยาลัยเทคโนโลยีและสหวิทยาการ มหาวิทยาลัยเทคโนโลยีราชมงคลล้านนา

**วิทยาลัยเทคโนโลยีและสหวิทยาการ [[มหาวิทยาลัยเทคโนโลยีราชมงคลล้านนา]]** (CISAT) จัดตั้งขึ้นตามกฎกระทรวงเมื่อวันที่ 27 พฤศจิกายน พ.ศ. 2549 เพื่อรองรับการจัดการศึกษาระดับต่ำกว่าปริญญา และระดับปริญญา และสร้างทรัพยากรบุคคลด้านวิศวกรรมสถาปัตยกรรมศาสตร์และ บริหารธุรกิจ ให้มีพื้นฐานทางการศึกษาที่ดี มีทักษะที่ถูกต้องและเพียงพอสำหรับป้อนสู่การศึกษาต่อระดับปริญญา ให้ได้บัณฑิตนักปฏิบัติตามปรัชญาของมหาวิทยาลัย ตลอดจนเปิดโอกาสให้เยาวชนที่มีความสามารถพิเศษทางวิศวกรรม สถาปัตยกรรมหรือบริหารธุรกิจ หรือมีความสามารถพิเศษในทางการประดิษฐ์ การคิด การออกแบบ ความสามารถพิเศษทางวิทยาศาสตร์และเทคโนโลยี ได้เข้าศึกษาต่อในสาขาที่ถนัด เพื่อเป็นกลไกสำคัญในการพัฒนาและส่งเสริมงานทางด้านสายอาชีพได้อย่างมีประสิทธิภาพ

วิทยาลัยเทคโนโลยีและสหวิทยาการ ตั้งอยู่ในบริเวณพื้นที่เดิมของโครงการก่อสร้างโรงเรียนประจำพระตำหนักภูพิงค์ราชนิเวศน์ ตำบลป่าป้อง อำเภอดอยสะเก็ด จังหวัดเชียงใหม่ มีเนื้อที่ประมาณ 900 ไร่ 

## รายนามผู้อำนวยการ
* ดร.จัตตุฤทธิ์ ทองปรอน พ.ศ. 2549 - พ.ศ. 2551
* ดร.นิวัตร มูลปา พ.ศ. 2551 - พ.ศ. 2553
* ผศ.วันชาติ สุวัตถี พ.ศ. 2553 - พ.ศ. 2557
* ดร.นิวัตร มูลปา พ.ศ. 2558 - พ.ศ. 2561
* ผศ.สุบงกช โตไพบูลย์ พ.ศ. 2561 - 2562
*ดร.นพดล มณีเฑียร พ.ศ. 2562 - ปัจจุบัน

## หลักสูตรที่เปิดสอน
วิทยาลัยมีรูปแบบการเรียนการสอนในรูปแบบเป็นโรงเรียนเตรียมอุดมศึกษาเทคโนโลยีที่รับนักเรียนชั้นมัธยมศึกษาปีที่ 3 เข้ามาเรียนที่โรงเรียน 3 ปีในระดับปวช.1-3 หรือเทียบเท่า ม.4-6 ใน 3 หลักสูตร คือ เตรียมวิศวกรรมศาสตร์ เตรียมสถาปัตยกรรมศาสตร์และเตรียมบริหารธุรกิจ

ปัจจุบันจัดการเรียนการสอนในพื้นที่ตำบลป่าป้อง อำเภอดอยสะเก็ด จังหวัดเชียงใหม่ จำนวน 3 หลักสูตร (ปวช.) และ 2 หลักสูตร (ปริญญาตรี) คือ



## อ้างอิง

ว
หมวดหมู่:อำเภอดอยสะเก็ด
วัดพระธาตุดอยเวียง

**วัดพระธาตุดอยเวียง** ตั้งอยู่บ้านดอยเวียง หมู่ที่ 9 ตำบลบ้านธิ อำเภอบ้านธิ จังหวัดลำพูน ห่างจากอำเภอบ้านธิ ประมาณ 7 กิโลเมตร บริเวณใกล้กับอ่างเก็บน้ำแม่ธิ มีเนื้อที่ประมาณ 15 ไร่ และบนดอยเป็นที่ประดิษฐานเจดีย์เก่าแก่ซึ่งมีพระสารีริกธาตุบรรจุอยู่ สันนิษฐานว่าสร้างเมื่อ พ.ศ. 1220 ในสมัยพระนางจามเทวี ตามตำนานจารึกในใบลานเล่าว่าขุนหลวงปาละวิจา มาตั้งเมืองที่นี่ซึ่งเป็นเมืองหน้าด่านและได้สร้างวัดไว้บนดอย ต่อมาถูกไฟป่าไหม้ลุกลาม ทำให้เหลือแต่เจดีย์และศาลาเล็ก ๆ หลังหนึ่ง

วัดพระธาตุดอยเวียง เดิมชื่อว่า **วัดดอยเวียง** ต่อมาได้เปลี่ยนแปลงชื่อวัดเป็น **"วัด[[พระธาตุ]]ดอยเวียง"** ตามประกาศกระทรวงศึกษาธิการ ลงวันที่24 มกราคม พ.ศ. 2538 

## พระธาตุดอยเวียง
**พระธาตุดอยเวียง** เป็นเจดีย์ขนาดเล็ก สูงประมาณ 10 เมตร ฐานสี่เหลี่ยมจัตุรัส กว้างด้านละประมาณ 3 เมตร ก่ออิฐถือปูน ลักษณะคล้ายเจดีย์ทรงพม่า 

## พุทธรูปสำคัญ
วัดนี้ยังมีพระพุทธรูปเก่าแก่อีก 3 องค์ 
* องค์แรกเป็นพระพุทธรูปทองสัมฤทธิ์ ปางมารวิชัยหน้าตักกว้าง 29 นิ้ว มีเรื่องเล่าว่าครั้งหนึ่งฝนแล้ง ชาวบ้านเดือดร้อนเลยนำพระองค์นี้มาแห่ขอฝน ปรากฏว่าฝนตก ชาวบ้านจึงพร้อมใจกันตั้งชื่อพระองค์นี้ว่า **“พระเจ้าสายฝน”** 
* องค์ที่สองหน้าตักกว้าง 99 นิ้ว ประดิษฐานที่ศาลาการเปรียญ 
* องค์ที่สามหน้าตักกว้าง 89 นิ้วประดิษฐานที่เชิงดอย ทั้งสององค์ข้างในเป็นศิลาแลงและข้างนอกฉาบปูน สมัยที่ค้นพบนั้นเหลือไม่เต็มองค์เศียรปักดินชาวบ้านจึงเรียกว่า **“พระเจ้าดำดิน”**
ชั้นบนสุดของดอยเป็นที่ประดิษฐานของเจดีย์ธาตุดอยเวียง และทุก ๆ ปีในวันแรม 8 ค่ำ เดือน 7 จะมีประเพณีสรงน้ำพระธาตุ

## การเดินทาง
วัดพระธาตุดอยเวียง ใช้ทางหลวงหมายเลข 1147 ไปทางอำเภอสันกำแพง เลยสามแยกบ้านธิไปเล็กน้อยมีทางแยกขวา ให้เลี้ยวเข้าไปอีกประมาณ 1 กิโลเมตร พบสามแยกให้เลี้ยวขวาไปตามถนนทางหลวงชนบทสายบ้านธิ-ดอยเวียง ประมาณ 5 กิโลเมตร วัดพระธาตุดอยเวียงจะอยู่ขวามือ

## สถานที่ใกล้เคียง
# **[[อ่างเก็บน้ำแม่ธิ]]** แหล่งน้ำขนาด 5 ล้านลูกบาศก์เมตร สันยาว 470 เมตร สร้างขึ้นตามพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร และเสด็จเปิดเมื่อปี พ.ศ. 2530
# **น้ำตกห้วยหก** น้ำตกธรรมชาติขนาด 7 ชั้นที่มีความสวยงาม อยู่ลึกเข้าไปในอ่างเก็บน้ำแม่ธิ ใช้ระยะทางเดินเท้าประมาณ 5 กิโลเมตร
# **[[วัดพระธาตุดอยห้างบาตร]]** ตำบลห้วยยาบ อำเภอบ้านธิ จังหวัดลำพูน
# **[[พระพุทธเฉลิมสิริราช วัดศรีดอนชัย|พระพุทธเฉลิมสิริราช]]** พระพุทธรูปปางลีลา สูง 59 ศอก สร้างถวายเป็นพระราชกุศล เนื่องในวโรกาสเสด็จครองราชย์ปีที่ 50 ของพระบาทสมเด็จพระมหาภูมิพลอดุลยเดชมหาราช บรมนาถบพิตร


ไฟล์:พระธาตุดอยห้างบาตร.jpg|วัดพระธาตุดอยห้างบาตร
ไฟล์:พระพุทธเฉลิมสิริราช.gif|พระพุทธเฉลิมสิริราช สูง 59 ศอก วัดศรีดอนชัย
ไฟล์:banthi.jpg|อ่างเก็บน้ำแม่ธิ


## อ้างอิง

พระธาตุดอยเวียง
ดอยเวียง
หมวดหมู่:โบราณสถานในจังหวัดลำพูน
ไฮเวย์แมน ซิ่งกระตุกเหยื่อ

**ไฮเวย์แมน  ซิ่งกระตุกเหยื่อ** ออกฉายเมื่อวันที่ 13 กุมภาพันธ์ พ.ศ. 2547 จัดจำหน่ายโดย Robert Harmon

## ดูเพิ่ม
* 

หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์โลดโผน
หมวดหมู่:ภาพยนตร์อาชญากรรม
เบวูล์ฟ ขุนศึกโค่นอสูร

***เบวูล์ฟ ขุนศึกโค่นอสูร*** () เป็นภาพยนตร์แอกชันแฟนตาซีใน ค.ศ. 2007 ที่กำกับและร่วมผลิตโดย Robert Zemeckis เขียนบทโดย Neil Gaiman และRoger Avary และอิงจากมหากาพย์ภาษาอังกฤษเก่าที่มีชื่อเดียวกัน ภาพยนตร์นี้ใช้คนทำตัวละครผ่านวิธีการจับการเคลื่อนไหว ซึ่งเคยใช้ในภาพยนตร์*[[เดอะโพลาร์เอ็กซ์เพรส]]* (ค.ศ. 2004) กับ*[[บ้านผีสิง (ภาพยนตร์)|บ้านผีสิง]]* (ค.ศ. 2006)

ภาพยนตร์นี้ได้รับเสียงวิจารณ์ในแง่บวก แต่ได้รายได้น้อย โดยได้เงินไป 196.4 ล้านดอลลาร์สหรัฐจากทุนสร้าง 150 ล้านดอลลาร์สหรัฐ

## อ้างอิง

## แหล่งข้อมูลอื่น

* 
* 
* 
* 
* 
* 
* Beowulf Production Notes 
* Nick Haydock, "Making Sacrifices: Beowulf and Film," *[https://web.archive.org/web/20131022044413/http://ejournals.library.gatech.edu/medievalism/index.php/studies The Year's Work in Medievalism]* 27 (2012).
* 

หมวดหมู่:ภาพยนตร์อเมริกัน
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ไอแมกซ์
หมวดหมู่:ภาพยนตร์ที่กำกับโดย โรเบิร์ต เซเมกคิส
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่มีฉากในประเทศเดนมาร์ก
หมวดหมู่:ภาพยนตร์ที่ถ่ายทำในรัฐแคลิฟอร์เนีย
กลุ่มภาษาเกาะฟอร์โมซา

**กลุ่มภาษาเกาะฟอร์โมซา** () เป็นภาษาของชาวพื้นเมืองในไต้หวันซึ่งมีจำนวน 2% ของประชากรบนเกาะไต้หวัน แต่มีจำนวนน้อยกว่านั้นที่ยังพูดภาษาดั้งเดิมของตน จากภาษาพื้นเมืองทั้งหมด 26 ภาษา เป็นภาษาตายแล้ว 10 ภาษา ที่เหลืออีก 4–5 ภาษาเป็นภาษาที่ใกล้ตาย ที่เหลือจัดเป็นภาษาที่เสี่ยงที่จะกลายเป็นภาษาตาย

ภาษาพื้นเมืองของไต้หวันมีความสำคัญมากในทางภาษาศาสตร์ เพราะไต้หวันคล้ายจะเป็นจุดกำเนิดของตระกูลภาษาออสโตรนีเซียนทั้งหมด จากการจัดของโรเบิร์ต บลัสต์ (ค.ศ. 1999) กลุ่มภาษาเกาะฟอร์โมซามี 9 สาขาจากทั้งหมด 10 สาขาของตระกูลภาษาออสโตรนีเซียน โดยอีกสาขาหนึ่งคือกลุ่มภาษามาลาโย-โพลีเนเซีย ราว 1,200 ภาษา ที่พบนอกเกาะไต้หวัน แม้ว่านักภาษาศาสตร์ส่วนใหญ่ไม่ได้ยอมรับรายละเอียดของบลัสต์ทั้งหมด แต่ก็ยอมรับร่วมกันว่าตระกูลภาษาออสโตรนีเซียนมีจุดกำเนิดในไต้หวัน และมีการศึกษาทางด้านพันธุศาสตร์มนุษย์เพิ่มเติมเกี่ยวกับสมมติฐานนี้

## ปัจจุบัน
กลุ่มภาษาเกาะฟอร์โมซาทั้งหมดกำลังถูกแทนที่ด้วยภาษาจีนกลางหลังจากที่รัฐบาลของสาธารณรัฐจีนเริ่มจัดการศึกษาให้ชาวพื้นเมืองในไต้หวัน

ในปี พ.ศ. 2548 เพื่อช่วยอนุรักษ์ภาษาของชาวพื้นเมืองดั้งเดิมไต้หวัน รัฐสภาได้กำหนดระบบการเขียนสำหรับภาษาของชาวพื้นเมืองไต้หวันทั้งหมดโดยใช้อักษรโรมัน สภายังจัดให้มีชั้นเรียนและโปรแกรมการรับรองภาษาสำหรับสมาชิกของชุมชนพื้นเมืองและชาวไต้หวันที่ไม่ใช่ชาวพื้นเมืองเพื่อช่วยกระบวนการอนุรักษ์

## รายชื่อภาษา
การกำหนดขอบเขตของภาษาและสำเนียงโดยทั่วไปทำได้ยาก และมักมีข้อโต้แย้งเสมอ ซึ่งพบได้เช่นกันในการศึกษาภาษาในกลุ่มนี้ โดยเฉพาะภาษาของเผ่าที่คล้ายกัน โดยทั่วไปมีการจัดแบ่งดังนี้
* ภาษาที่ยังมีผู้ใช้อยู่ ได้แก่
** กลุ่มภาษาอตายัล ได้แก่ ภาษาอตายัล, ภาษาซีดิกหรือภาษาตรูกู, ภาษาบูนัน
** กลุ่มภาษาอามิส ได้แก่ ภาษาอามิส, ภาษาอามิสนาเตารัน, ภาษากาวาลัน, ภาษาไปวัน, ภาษาปาเซะห์, ภาษาไซซิยัต, ภาษาปูยูมา, ภาษารูไก, ภาษาเตา (Tao), ภาษาเทา (Thao), ภาษาซากิซายะ
** กลุ่มภาษาเซา ได้แก่ ภาษาเซา, ภาษาซาอารัว, ภาษากานากานาบู
* ภาษาที่สูญแล้ว ได้แก่ ภาษาบาบูซะห์, ภาษาบาซาย, ภาษาเกอตางาลัน, ภาษาเกอตางาลัน มากาเตา, ภาษามากัตเตา ปาโปรา, ภาษาโปโปรา, ภาษาซีรายา, ภาษาตริวัน, ภาษาเตากัส

## อ้างอิง

## แหล่งข้อมูลอื่น

* 15px|วิกิพีเดีย วิกิพีเดีย สารานุกรมเสรี ใน**[[:trv:ภาษาซีดิก]]**
* 15px|วิกิพีเดีย วิกิพีเดีย สารานุกรมเสรี ใน**[[:pwn:ภาษาไปวัน]]**
* Academia Sinica's Formosan Language Archive project 
* Linguistics and Formosan Languages 
* 原住民族語言線上詞典 ''Yuánzhùmínzú yǔyán xiànshàng cídiǎn''  – "พจนานุกรมออนไลน์ภาษาชนพื้นเมืองดั้งเดิม" เว็บไซต์โดย the Indigenous Languages Research and Development Foundation
* แผนที่: ''Formosan Languages and Yami'' (PDF)  

หมวดหมู่:ตระกูลภาษาออสโตรนีเซียน
หมวดหมู่:ภาษาในไต้หวัน
เจ้าชายลีโอโพลด์ ดยุกแห่งออลบานี

**เจ้าชายลีโอโพลด์ ดยุกแห่งออลบานี** หรือพระนามเต็ม **เลโอโพลด์ จอร์จ ดันแคน อัลเบิร์ต** () ทรงเป็นพระราชโอรสคนสุดท้องของสมเด็จพระราชินีนาถวิกตอเรียกับเจ้าชายอัลเบิร์ต พระราชสวามี ทรงเป็นสมาชิกพระองค์หนึ่งในสมาชิกพระราชวงศ์อังกฤษ พระองค์เป็นดยุกแห่งออลบานี เอิร์ลแห่งคลาเรนซ์และบารอน อาร์คโลว์ พระองค์ทรงเป็นฮีโมฟิเลียโดยสืบจากพระราชมารดา

## พระชนม์ชีพในวัยเยาว์
เจ้าชายลีโอโพลด์ประสูติเมื่อวันที่ 7 เมษายน ค.ศ. 1853 ณ พระราชวังบักกิงแฮม ลอนดอน เป็นพระราชโอรสพระองค์สุดท้องในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี ตอนประสูตินั้นได้มีพระนามว่า "เจ้าชายลีโอโพลด์" ตั้งแต่ประสูติ เจ้าชายลีโอโพลด์มีพระนามเดียวกันกับสมเด็จพระราชาธิบดีเลออปอลที่ 1 แห่งเบลเยียม

ทรงเข้าพิธีบัพติศมาในพระราชวังบักกิงแฮมเมื่อวันที่ 28 มิถุนายนปีเดียวกัน โดยจอห์น เบิร์ด ซัมเมอร์ อาร์ชบิชอปแห่งแคนเทอร์เบอรี โดยมีพระบิดามารดาทูนหัวคือพระมหากษัตริย์แห่งฮาโนเวอร์ เจ้าหญิงวิลเลียมแห่งปรัสเซีย เจ้าหญิงแมรี อเดเลดแห่งแคมบริดจ์ เจ้าชายแห่งโฮเอ็นโลเออ-ลังเงินบวร์ค

## พระอิสริยยศ

* 7 เมษายน 1853 - 24 เมษายน 1881: *ฮิส[[รอยัลไฮเนส]]* เจ้าชายเลโอโพลด์ *(His Royal Highness The Prince Leopold)*
* 24 เมษายน 1881 - 28 มีนาคม 1884: *ฮิส[[รอยัลไฮเนส]]* ดยุกแห่งออลบานี *(His Royal Highness The Duke of Albany)*
** เฉพาะสกอตแลนด์: *ฮิส[[รอยัลไฮเนส]]* เอิร์ลแห่งแคลเรนซ์ *(His Royal Highness The Earl of Clarence)*
** เฉพาะไอร์แลนด์: *ฮิส[[รอยัลไฮเนส]]* บารอนอาร์กโลว์ *(His Royal Highness The Baron Arklow)*

หมวดหมู่:ราชวงศ์อังกฤษ
หมวดหมู่:ดยุกแห่งออลบานี
หมวดหมู่:ไนต์ออฟเดอะการ์เตอร์
หมวดหมู่:ราชวงศ์ซัคเซิน-โคบวร์คและโกทา (สหราชอาณาจักร)
หมวดหมู่:บุคคลจากเวสต์มินสเตอร์
หมวดหมู่:พระราชบุตรในสมเด็จพระราชินีนาถวิกตอเรีย
หมวดหมู่:พระราชโอรส
หมวดหมู่:พระราชโอรสในสมเด็จพระราชินีนาถ
หมวดหมู่:พระราชโอรสในสมเด็จพระจักรพรรดินีนาถ
สำนักงานบริหารหนี้สาธารณะ

**สำนักงานบริหารหนี้สาธารณะ** () หรือย่อว่า **สบน.** เป็นส่วนราชการระดับกรม ในสังกัดกระทรวงการคลัง มีหน้าที่ในการบริหารหนี้สาธารณะ ตามกฎหมายว่าด้วยการบริหารหนี้สาธารณะโดยการวางแผน กำกับ และดำเนินการก่อหนี้ค้ำประกัน และปรับโครงสร้างหนี้ของรัฐบาล หน่วยงานในกำกับดูแลของรัฐ องค์กรปกครองส่วนท้องถิ่น และรัฐวิสาหกิจ ซึ่งรวมทั้งการชำระหนี้ ของรัฐบาล และการติดตามและประเมินผลการดำเนินงาน เพื่อให้การบริหารหนี้สาธารณะเป็นไปอย่างมีประสิทธิภาพ และเสริมสร้างความยั่งยืนทางการคลังและการพัฒนาเศรษฐกิจ มีสำนักงานตั้งอยู่ที่ถนนพระรามที่ 6 แขวงพญาไท เขตพญาไท กรุงเทพมหานคร

## ประวัติ
การจัดตั้งสำนักบริหารหนี้สาธารณะ ได้มีการเสนอแนวความคิดต่อคณะรัฐมนตรี และมีมติให้จัดตั้งเมื่อวันที่ 21 กันยายน พ.ศ. 2542 เป็นหน่วยงานในสังกัดสำนักงานปลัดกระทรวงการคลัง มีภารกิจในการกำหนดนโยบายและวางแผนการก่อหนี้ในภาพรวม การพัฒนาตลาดตราสารหนี้ของประเทศ การบริหารความเสี่ยง การบริหารเงินสด และ การจัดทำระบบฐานข้อมูลหนี้ของประเทศ โดยให้โอนอัตรากำลังและงานที่อยู่ในความรับผิดชอบของกองนโยบายเงินกู้ สำนักงานเศรษฐกิจการคลัง และงานที่อยู่ในความรับผิดชอบของกลุ่มวิเคราะห์หนี้สาธารณะและเงินคงคลัง  และส่วนหนี้สาธารณะและเงินคงคลัง ยกเว้นสายบริหารเงินคงคลัง สำนักการเงินการคลัง กรมบัญชีกลาง มาไว้ที่สำนักบริหารหนี้สาธารณะ 

ต่อมาได้มีการยกฐานะขึ้นเป็นส่วนราชการระดับกรม ในสังกัดกระทรวงการคลัง เมื่อวันที่ 3 ตุลาคม พ.ศ. 2545 

## หน่วยงานในสังกัด

* สำนักจัดการหนี้ 1
* สำนักจัดการหนี้ 2
* สำนักนโยบายและแผน
* สำนักบริหารการชำระหนี้
* สำนักพัฒนาตลาดตราสารหนี้
* สำนักบริหารการระดมทุนโครงการลงทุนภาครัฐ
* สำนักบริหารและประเมินผลโครงการลงทุนภาครัฐ
* สำนักงานเลขานุการกรม
* ศูนย์เทคโนโลยีสารสนเทศ
* ศูนย์ข้อมูลที่ปรึกษา
* กลุ่มพัฒนาระบบบริหาร
* กลุ่มตรวจสอบภายใน
* กลุ่มกฎหมาย
* กลุ่มบริหารความเสี่ยงหนี้สาธารณะ

## รายนามผู้อำนวยการ
สำนักงานบริหารหนี้สาธารณะ มีผู้ดำรงตำแหน่งผู้อำนวยการมาแล้ว ทั้งสิ้น 11 ท่าน ได้แก่
* นางพรรณี สถาวโรดม (9 ตุลาคม พ.ศ. 2545 - 15 พฤศจิกายน พ.ศ. 2549)
* นายพงษ์ภาณุ เศวตรุนทร์ (16 พฤศจิกายน พ.ศ. 2549 - 30 กันยายน พ.ศ. 2552)
* นายจักรกฤศฎิ์ พาราพันธกุล (25 ธันวาคม พ.ศ. 2552 - 30 กันยายน พ.ศ. 2555)
* นางสาวจุฬารัตน์ สุธีธร (1  ตุลาคม  พ.ศ. 2555 - 30 กันยายน พ.ศ. 2557)
* นายกฤษฏา อุทยานิน (1 ตุลาคม พ.ศ. 2557 - 26 มีนาคม พ.ศ. 2558) เสียชีวิตขณะดำรงตำแหน่ง
* นายสุวิชญ โรจนวานิช (7 กรกฎาคม พ.ศ. 2558 - 30 กันยายน พ.ศ. 2560) 
* นายประภาส คงเอียด (1 ตุลาคม พ.ศ. 2560 - 9 พฤษภาคม พ.ศ. 2561)
* นายภูมิศักดิ์ อรัญญาเกษมสุข (10 พฤษภาคม พ.ศ. 2561 - 30 กันยายน พ.ศ. 2562)
* นางแพตริเซีย มงคลวนิช (1 ตุลาคม พ.ศ. 2562 - 30 กันยายน พ.ศ. 2566)
* นายพชร อนันตศิลป์ (1 ตุลาคม พ.ศ. 2566 - 30 กันยายน พ.ศ. 2568)
* นางจินดารัตน์ วิริยะทวีกุล (23 ตุลาคม พ.ศ. 2568 - ปัจจุบัน)

## อ้างอิง

บริหารหนี้สาธารณะ
หมวดหมู่:องค์การที่ก่อตั้งในปี พ.ศ. 2542
หมวดหมู่:หน่วยงานของรัฐบาลไทยในเขตพญาไท
บริหารหนี้สาธารณะ
เลช็องซงซ็องนอร์

***เลช็องซงซ็องนอร์*** (, "บทเพลงล้ำค่า") เป็นอัลบั้มภาษาฝรั่งเศสของเซลีน ดิออน นักร้องชาวแคนาดา ออกจำหน่ายในเกแบ็ก ประเทศแคนาดา เมื่อวันที่2 มิถุนายน พ.ศ. 2529 นับเป็นอัลบั้มฝรั่งเศสที่รวมเพลงฮิตเป็นอัลบั้มที่ 2 ของเธอ

## ข้อมูลอัลบั้ม
เซลีนได้ทำงานด้านดนตรีอย่างหนักในช่วง 5 ปีที่ผ่านมา หลังจากได้ออกจำหน่ายอัลบั้มกว่า 9 อัลบั้มในตลาดแคนาดา (อัลบั้มเพลง 5 อัลบั้ม, อัลบั้มคริสต์มาส 2 อัลบั้ม, บันทึกการแสดงสด 1 อัลบั้ม) นอกจากนี้ยังมีอัลบั้มรวมเพลง 2 อัลบั้มที่ออกจำหน่ายในประเทศฝรั่งเศส เซลีนได้รับสถานะโกลด์ และพลาตตินัมสำหรับอัลบั้มและซิงเกิล ของเธอ ได้รับรางวัลเฟลิกซ์ 11  รางวัล, รางวัลเทศกาลดนตรียามาฮ่า 2 รางวัล ซึ่งทำให้มีแนวคิดรวมเพลงฮิตลงในอัลบั้ม *เลช็องซงซ็องนอร์*  

อัลบั้มนี้มีเพลงใหม่ 1 เพลง คือ "เฟเซอเกอตูว์วูดรา" ขึ้นอันดับสูงสุดที่ 36 ในชาร์ตเกแบ็ก 

เซลีนสร้างมิวสิกวิดีโอเพลงภาษาฝรั่งเศสแรกในเพลง "เฟเซอเกอตูว์วูดรา" ภายหลังมิวสิกวิดีโอเพลงภาษาอังกฤษ "ลิสซึนทูเดอะแมจิกแมน" ในปี พ.ศ. 2525 ซึ่งเป็นมิวสิกวิดีโอทางการค้าแรกของเธอ 

## รายชื่อเพลง
# "Ce n'était qu'un rêve" (Thérèse Dion, Céline Dion, Jacques Dion) – 3:52
# "La voix du bon Dieu" (Eddy Marnay, Suzanne-Mia Dumont) – 3:22
# "Tellement j'ai d'amour pour toi" (Marnay, Hubert Giraud) - 3:01
# "D'amour ou d'amitié" (Eddy, Jean Pierre Lang, Roland Vincent) – 4:05
# "Mon ami m'a quittée" (Marnay, Christian Loigerot, Thierry Geoffroy) – 3:05
# "Les chemins de ma maison" (Marnay, Patrick Lemaitre, Alain Bernard) – 4:16
# "Mon rêve de toujours" (Marnay, Jean-Pierre Goussaud) – 4:23
# "Mélanie" (Marnay, Diane Juster) – 3:48
# "Une colombe" (Paul Baillargeon, Marcel Lefebvre) – 3:13
# "C'est pour toi" (Marnay, François Orenn) – 4:07
# "Fais ce que tu voudras" (Marnay, René Grignon) – 3:43

## ประวัติการจำหน่าย

## อ้างอิง

หมวดหมู่:อัลบั้มเพลงของเซลีน ดิออน
หมวดหมู่:อัลบั้มเพลงในปี พ.ศ. 2529
หมวดหมู่:อัลบั้มเพลงฮิต
หมวดหมู่:อัลบั้มเพลงแนวป็อป
หมวดหมู่:อัลบั้มเพลงภาษาฝรั่งเศส
ภาษากระเว็ต

**ภาษากระเว็ต** () หรือ**ภาษาโกเว็ต** **ภาษาขเว็ต** มีผู้พูด 3,012 คน (พ.ศ. 2531) อยู่ในภาคตะวันออกเฉียงเหนือของกัมพูชา จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

กระเว็ต
รายนามผู้เชิญธงชาติเข้าสู่สนามในพิธีเปิดการแข่งขันโอลิมปิกฤดูร้อน 2008

**รายนามนักกีฬาที่เชิญธงชาติเข้าสู่สนามใน[[พิธีเปิดโอลิมปิกฤดูร้อน 2008]]** วันที่ 8 สิงหาคม พ.ศ. 2551 เรียงตามลำดับที่เข้าสู่สนาม โดยกรีซเป็นประเทศแรก และประเทศจีนเจ้าภาพเป็นอันดับสุดท้ายตามธรรมเนียมโอลิมปิก ส่วนประเทศอื่นจะเรียงตามลำดับขีดในการเขียนอักษรจีนอย่างง่าย

## อ้างอิง
แหล่งอ้างอิงหลัก: 

รายนามผู้เชิญธง
จังหวัดโอวลุ

**เขตจังหวัดโอวลุ** (; ) ตั้งอยู่ทางใต้ของเขตจังหวัดลัปลานด์ () และทางเหนือของจังหวัดฟินแลนด์ตะวันตกและฟินแลนด์ตะวันออก

หมวดหมู่:ประเทศฟินแลนด์
อินฟันตามารีอา กริสตีนาแห่งสเปน

**เจ้าหญิงมารีอา กริสตีนาแห่งสเปน** (Infanta Maria Cristina of Spain; มารีอา กริสตีนา เทเรซา อเลฆันดรา กวาดาลูเป มาเรีย เด ลา กอนเซ็ปซิโอน อิลเดฟอนซา วิกตอเรีย เอวเคเนีย เด บอร์บอน อี บัตเต็นแบร์ก; 12 ธันวาคม ค.ศ. 1911 - 23 ธันวาคม ค.ศ. 1996) เป็นพระราชธิดาในลำดับที่สี่ในพระเจ้าอัลฟอนโซที่ 13 แห่งสเปน และ สมเด็จพระราชินีวิกตอเรีย ยูจีนีแห่งสเปน อีกทั้งยังเป็นพระปิตุจฉาในสมเด็จพระราชาธิบดีฆวน การ์โลสที่ 1 อีกด้วย

## ชีวิตในวัยเยาว์

เจ้าหญิงมารีอา กริสตีนาประสูติเมื่อวันที่ 12 ธันวาคม ค.ศ. 1911 ณ พระราชวังหลวง กรุงมาดริด โดยเป็นพระราชธิดาองค์เล็กในพระเจ้าอัลฟอนโซที่ 13 แห่งสเปน พระราชโอรสพระองค์เดียวของพระเจ้าอัลฟอนโซที่ 12 แห่งสเปน และ สมเด็จพระราชินีมาเรีย คริสตินาแห่งสเปน กับ สมเด็จพระราชินีวิกตอเรีย ยูจีนีแห่งสเปน พระธิดาองค์เดียวในเจ้าชายเฮนรีแห่งแบ็ตเต็นเบิร์ก และ เจ้าหญิงเบียทริซแห่งสหราชอาณาจักร พระราชธิดาองค์เล็กของสมเด็จพระราชินีนาถวิกตอเรีย และ เจ้าชายอัลเบิร์ตแห่งแซ็กซ์-โคบูร์กและก็อตธา

เมื่อวันที่ 14 เมษายน ค.ศ. 1931 ขณะที่เจ้าหญิงมีพระชนมายุ 19 พรรษา สมเด็จพระราชาธิบดีแห่งสเปนเสด็จออกจากประเทศสเปนต่อหน้าการเดินขบวนประท้วงของพวกลัทธิสาธารณรัฐนิยม พระองค์เสด็จไปเพียงลำพังโดยทิ้งพระมเหสีกับพระโอรสและธิดาไว้ แม้ว่าจะไม่ทรงสละราชสมบัติจนกระทั่งถึงเดือนมกราคม ค.ศ. 1941 พระองค์ประทับลี้ภัยอยู่ในต่างประเทศโดยทรงมองดูประเทศสเปนที่เต็มไปด้วยการนองเลือด ความรุนแรง และความเป็นอนาธิปไตยภายใต้รัฐบาลสาธารณรัฐใหม่ อันนำไปสู่สงครามกลางเมืองของสเปนในอีกไม่กี่ปีต่อมา

180px|thumb|ตราประจำพระองค์

เจ้าหญิงมาเรีย คริสตินาประทับอยู่ในพระราชวังหลวงกับพระชนนีและพระเชษฐา พระอนุชาและพระภคินี ทุกพระองค์ประทับในประเทศสเปนระยะสุดท้ายที่พระราชวังอันถูกปิดล้อมด้วยกลุ่มคนนิยมสาธารณรัฐ สมเด็จพระราชินีเอนาทรงสงสัยว่าครอบครัวของพระองค์จะจำต้องทนทุกข์ทรมานในชะตากรรมเดียวกับพระญาติในราชวงศ์รัสเซียหรือไม่ แต่สุดท้ายทุกพระองค์สามารถเสด็จออกจากพระราชวังไปทางประตูลับในอุทยาน มุ่งหน้าไปยังสถานีรถไฟเอสกอเรียล และประทับรถไฟข้ามชายแดนไปยังประเทศฝรั่งเศส ก่อนเสด็จต่อไปยังเมืองฟงแตนโบล

## พระอิสริยยศ
* 12 ธันวาคม 1911 - 10 มิถุนายน 1940: สมเด็จเจ้าฟ้าหญิงมารีอา กริสตีนาแห่งสเปน (Her Royal Highness Infanta Maria Cristina of Spain)
* 10 มิถุนายน 1940 - 23 ธันวาคม 1996: สมเด็จเจ้าฟ้าหญิงมารีอา กริสตีนา เคานท์เตสมาโรเน (Her Royal Highness Infanta Maria Cristina, Countess Marone)

ม
ม
ม
พลังงานเสรีกิบส์

**พลังงานเสรีของกิ๊บส์** (Gibbs Free Energy) เป็นฟังก์ชันสภาวะตัวหนึ่งที่ ไม่สามารถวัดค่าได้แน่นอน แต่สามารถวัดค่าความเปลี่ยนแปลงได้
โดย ที่พลังงานเสรีกิบส์จะ ทำให้สามารถอธิบายได้ว่า ปฏิกิริยานั้นเกิดขึ้นเองได้หรือไม่(อธิบายว่าเกิดเองได้หรือไม่ได้ แต่ไม่ได้อธิบายว่าเกิดขึ้นเร็ว
หรือเกิดขึ้นช้า) โดยที่ถ้า มีค่าเป็น - คือ สามารถเกิดขึ้นเองได้ ถ้ามีค่าเป็น + คือ ไม่สามารถเกิดขึ้นเองได้ และ ถ้ามีค่าเป็น 0 คือ ปฏิกิริยานั้น
เกิดการผันกลับได้ (เกิดสมดุลของสมการ) 

พลังงานเสรีของกิ๊บส์ หาได้จาก การเปลี่ยนแปลงความร้อนของปฏิกิริยา ลบด้วย อุณหภูมิในหน่วยองศาเคลวินคูณกับการเปลี่ยนแปลงเอนโทรปี (ความไม่เป็นระเบียบของระบบ ถ้ามีค่าสูงแสดงว่าระบบเกิดปฏิกิริยาได้ดี) ของระบบ

หมวดหมู่:หลักการสำคัญของฟิสิกส์
หมวดหมู่:พลังงานอิสระทางอุณหพลศาสตร์
หมวดหมู่:ฟังก์ชันสภาวะ
ประพนธ์ สุนทรจามร

**ประพนธ์ สุนทรจามร** มีชื่อจริงว่า นาวาอากาศเอก ประพนธ์ โตจำเริญ เกิดเมื่อ พ.ศ. 2471 เป็นศิษย์ครูเวส สุนทรจามร มีผลงานเพลงมากมาย เช่น บุพเพสันนิวาส เสียงสวาท (คู่ พิทยา บุณยรัตพันธุ์) หาดผาแดง ผู้ที่พระเจ้าสาป

ชีวิตการทำงานของประพนธ์ เริ่มต้นที่ตำแหน่งลูกจ้างชั่วคราว กระทรวงกลาโหมและกระทรวงพาณิชย์ หลังจากนั้นได้ทำงานอยู่บริษัท นครหลวงประกันชีวิต ในช่วงนี้ ครูเวส สุนทรจามร ได้เห็นความสามารถด้านร้องเพลง จึงได้ชักชวนมาร่วมวงดนตรีศิษย์จามร ซึ่งครู ธนิต ผลประเสริฐตั้งขึ้น

ประพนธ์เล่าว่า เมื่อครั้งที่มาพบครูเวส สุนทรจามร ครูเวสได้ถามว่าร้องเพลงอะไรได้บ้าง ประพนธ์ก็ได้นำชื่อเพลงที่ร้องได้มาให้ครูเวสดู พอดีกับวินัย จุลละบุษปะ ผ่านเข้ามา แล้วพูดว่า "เพลงของผมทั้งนั้นเลยนี่ครู" ครูเวสเลยให้ร้อง เมื่อเป็นที่ถูกใจแล้ว จึงได้ประพันธ์เพลงให้ร้อง

สำหรับเพลงบุพเพสันนิวาสที่สร้างชื่อเสียงให้กับประพนธ์อย่างมากมายนั้น เป็นผลงานที่ครูสุรัฐ พุกกะเวส แต่งร่วมกับครู เวส สุนทรจามร แต่งไว้แต่ยังไม่มีคนร้อง ประพนธ์จึงได้เข้ามาร้อง เมื่อ พ.ศ. 2495 หลังจากนั้น ประพนธ์ก็มีผลงานเพลงออกมาเรื่อย ๆ เช่น หาดผาแดง ดวงใจของพี่ เสียงสวาท กระต่ายกับดวงจันทร์ (คู่ พิทยา บุณยรัตพันธุ์)

ปี พ.ศ. 2497 ประพนธ์ สุนทรจามร ได้ลาออกจากบริษัท นครหลวงประกันชีวิต เพื่อเข้ารับราชการทหาร สังกัดกรมสารบัญทหารอากาศ โดยมิได้ร่วมขับร้องเพลงอยู่ในวงดนตรีสุนทราภรณ์เลย ดังนั้น ประพนธ์จึงไม่ใช่นักร้องของสุนทราภรณ์ ในระยะนี้ประพนธ์ได้ร้องเพลงอยู่กับคณะจารุกนก และคณะศิษย์จามรอยู่เนือง ๆ

พ.ศ. 2512 ประพนธ์ได้ร้องเพลงหาดผาแดงของ "พรพิรุณ" ทำให้มีชื่อเสียงโด่งดังอีกครั้ง และรับร้องเพลงอยู่ตามไนต์คลับและภัตตาคารอยู่บ้าง ภายหลังจึงได้รับร้องเพลงกับวงธนิตสรณ์ ของครูธนิต ผลประเสริฐ วงดนตรีไตรทิพย์ ของ บุญเลื่อน ไตรพิพัฒน์ และวงดนตรีเอื้อสัมพันธ์ ของ ปรีชา เกียรติประวัติ

ประพนธ์ สุนทรจามร ได้เกษียณอายุราชการจากกองทัพอากาศแล้ว เมื่อ พ.ศ. 2531 แต่รับร้องเพลงอยู่เสมอ ในนามวงดนตรี คีตกานต์ โดยพักอาศัยอยู่ที่ย่านบึงกุ่ม

พ.ศ. 2563 ประพนธ์ โตจำเริญ (สุนทรจามร) ได้ประสบอุบัติเหตุและเสียชีวิตลงเมื่อวันที่ 30 มีนาคม พ.ศ.2563

## อ้างอิง

*ประพนธ์ สุนทรจามร

หมวดหมู่:บุคคลที่เกิดในปี พ.ศ. 2471

หมวดหมู่:ทหารอากาศชาวไทย
หมวดหมู่:นักร้องเพลงลูกกรุง
พระนางเทราปที

**พระนางเทราปที** () (อ่านว่า เทฺรา-ปะ-ที) เป็นธิดาของท้าวทรุบทและเป็นน้องสาวของธฤษฏัทยุมนะ มีต้นกำเนิดมาจากกองไฟยัญญะ ที่ฤๅษีได้ทำพิธีขึ้นมา เนื่องจากท้าวทรุปัทมีความแค้นโทรณาจารย์ที่ได้ให้ลูกศิษย์คือ อรชุน มาแก้แค้นและแพ้สงครามแก่อรชุน จึงแค้นใจตนเองว่าเหตุใดจึงไม่มีบุตรที่เก่งกาจดังเช่นอรชุน จึงให้ฤๅษีกระทำพิธีขอบุตรชายที่รบและเก่งในการทำสงครามและบุตรสาวที่รูปงามเพื่อที่จะมาเป็นภรรยาของอรชุนในภายภาคหน้า ต่อมาท้าวทรุปัทได้ให้ทำพิธีสยุมพรแก่พระนางเทราปที ปรากฏว่าอรชุนได้รับเลือกเป็นสามี แต่ต่อมาอรชุนได้ยกพระนางเทราปทีแก่เหล่าพี่น้อง ได้แก่ 1. ยุธิษฐิระ 2. ภีมะ 3. นกุล 4. สหเทพ ให้มาเป็นสามีร่วมกัน เนื่องจากพระนางกุนตีผู้เป็นพระมารดาของปาณฑพได้กล่าวให้แบ่งกันอย่างเท่าเทียมกันด้วยความไม่ได้ตั้งใจ และพวกปาณฑพเองต่างได้ถือคำพูดของมารดาเป็นวาจาสิทธิ์ นอกจากนั้นพระนางเทราปทียังเป็นชนวนเหตุของสงครามทุ่งกุรุเกษตรอีกด้วย เพราะพระนางเทราปทีได้ถูกทุหศาสันลากมากระทำอนาจารที่กลางสถา ทำให้ฝ่ายปาณฑพแค้นมากจึงประกาศสงครามขึ้น

นางเทราปทีได้ให้กำเนิดพระโอรสแก่พี่น้องปาณฑพทั้งห้า ดังนี้
# ประติวินธยะ บุตรของยุธิษฐิระ
# ศรุตโสม บุตรของภีมะ
# ศรุตกรรมา บุตรของอรชุน
# ศตานีกะ บุตรของนกุล
# ศรุตเสน บุตรของสหเทพ

นอกจากนี้บางตำนานยังมีกล่าวไว้ว่านางได้มีบุตรีให้กับสวามีทั้ง 5 อีกด้วย ได้แก่

# สุฐานุ บุตรีของยุธิษฐีระ
# สมยุคธนา บุตรีของภีมะ
# ประคยา และ ประคาตี บุตรีฝาแฝดของอรชุน
# ปฤถา บุตรีของนกุล
# สุมิตรา บุตรีของสหเทพ

บุตรทั้งหมดของปาณฑพทั้ง 5 จะถูกเรียกว่า อุปปาณฑพ หรือ เทราปเทยะ โดยที่พี่คนโตของอุปปาณฑพ คือ ประติวินธยะ ที่มีอายุ 24 ปี

หมวดหมู่:นางในวรรณคดี
หมวดหมู่:ตัวละครในมหาภารตะ
สมาคมคอนกรีตไทย

**สมาคมคอนกรีตไทย** (ย่อ: ส.ค.ท.) มีสำนักงานตั้งอยู่เลขที่ 487 อาคารวิศวกรรมสถานแห่งประเทศไทย ชั้น 3 ซอยรามคำแหง 39 (เทพลีลา) ถนนรามคำแหง แขวงพลับพลา เขตวังทองหลาง กรุงเทพมหานคร

## แหล่งข้อมูลอื่น
* เว็บไซต์สมาคมคอนกรีตไทย

หมวดหมู่:คอนกรีต
คอนกรีตไทย
หมวดหมู่:องค์กรวิชาชีพ
หมวดหมู่:หน่วยงานที่เกี่ยวข้องกับวิศวกรรมศาสตร์
ธงชาติอาร์เจนตินา

**[[ธงชาติ]][[อาร์เจนตินา]]** ถือกำเนิดขึ้นเมื่อปี พ.ศ. 2355 ลักษณะเป็นธงสามแถบแนวนอน ประกอบด้วยแถบสีฟ้า-สีขาว-สีฟ้า ซึ่งแต่ละแถบล้วนกว้างเท่ากัน ส่วนรูปดวงอาทิตย์สีเหลืองกลางธง ซึ่งมีชื่อเรียกว่า ดวงอาทิตย์แห่งเดือนพฤษภาคม  () ได้เพิ่มเข้ามาภายหลังเมื่อ พ.ศ. 2361 รูปธงที่กล่าวมานี้เป็นธงชาติสำหรับพิธีการ () หากธงนี้ไม่มีรูปดวงอาทิตย์ จะถือเป็นธงชาติสำหรับประดับตกแต่ง () แม้ธงทั้งสองอย่างนี้จะมีศักดิ์เป็นธงชาติเหมือนกัน แต่ธงชาติสำหรับประดับตกแต่งจะต้องชักไว้ต่ำกว่าธงชาติสำหรับพิธีการเสมอ 

ตามหลักวิชาธัชวิทยาแล้ว จัดให้ธงชาติอาร์เจนตินาสำหรับพิธีการเป็นธงพลเรือน ธงราชการ ธงกองทัพและธงราชนาวี ส่วนธงชาติสำหรับประดับตกแต่ง จัดเป็นธงพลเรือนและธงเรือพลเรือน 

## ลักษณะอย่างเป็นทางการ
### ขนาดสัดส่วน
นับตั้งแต่ พ.ศ. 2521 เป็นต้นมา สัดส่วนของธงชาติอาร์เจนตินาอย่างเป็นนั้นได้กำหนดให้มีความกว้างเป็น 9 ส่วน ยาว 14 ส่วน และแบบธงขนาดมาตรฐานนั้นเป็นธงขนาดกว้าง 90 เซนติเมตร ยาว 140 เซนติเมตร ภายในประกอบด้วยแถบแนวนอน 3 แถบ แถบบนและล่างเป็นสีฟ้า แถบกลางสีขาว แต่ละแถบนั้นกว้าง 30 เซนติเมตร  ที่แถบกลางนั้นมีรูปพระอาทิตย์สีเหลืองทอง ซึ่งมีชื่อว่า ดวงอาทิตย์แห่งเดือนพฤษภาคม  () รูปดังกล่าวนี้คือสัญลักษณ์ของเทพอินตี ผู้เป็นสุริยเทพตามความเชื่อของชาวอินคา อนึ่ง ยังมีการใช้ธงชาติอาร์เจนตินาที่มีสัดส่วนเป็น 1:2 และ 2:3 ด้วยเช่นกัน

### ระดับสี
ระดับสีที่ใช้ในธงชาติอย่างเป็นทางการกำหนดตามมาตรฐาน CIE 1976 ดังนี้

ส่วนตารางเบื้องล่างต่อไปนี้ เป็นการเทียบค่าระดับสีตามระบบสี RGB และระบบสีแพนโทน

### ดวงอาทิตย์แห่งเดือนพฤษภาคม
ดวงอาทิตย์แห่งเดือนพฤษภาคม  () อันเป็นภาพสัญลักษณ์กลางธงชาตินั้น มีต้นแบบมาจากภาพดวงอาทิตย์ในเงินเหรียญ 8 เอสคูโดของอาร์เจนตินาในปี พ.ศ. 2356 (มีค่าเท่ากับ 1 ดอลลาร์สเปนในเวลานั้น) โดยรูปด้งกล่าวมีเส้นรัศมีตรงสลับกับเส้นรัศมีคดแผ่ออกมาอย่างละ 16 แฉก

ถึงปี พ.ศ. 2521 มีการกำหนดอย่างชัดเจนว่าสีของดวงอาทิตย์นั้นใช้ดวงอาทิตย์เป็นสีเหลืองทอง (*amarillo oro*) โดยวงกลมตอนในนั้นมีเส้นผ่านศูนย์กลาง 10 เซนติเมตร ตอนนอกมีเส้นผ่านศูนย์กลางเป็น 25 เซนติเมตร (โดยรวมแล้ว รัศมีของรูปดวงอาทิตย์ทั้งหมดเป็น 5/6 เท่าของความกว้างแถบสีขาว ส่วนใบหน้าของดวงอาทิตย์นั้นมีเส้นผ่านศูนย์กลางเป็น 2/5 ของรูปดวงอาทิตย์นั้น) ส่วนรัศมีของดวงอาทิตย์ที่เปล่งออกมามี 32 แฉก โดยยังคงลักษณะเป็นเส้นรัศมีตรงและคดอย่างละ 16 แฉก รูปดังกล่าวนี้จะถูกปักไว้ในธงชาติสำหรับพิธีการ

## พัฒนาการ

ไฟล์:Flag of Belgrano (1812).svg|ธงของมานูเอล เบลกราโน ค.ศ. 1812
ไฟล์:Flag of Argentina (1818).svg|ธงชาติสหมณฑลแห่งรีโอเดลาปลาตา ค.ศ. 1820-1829
ไฟล์:Flag of Liga Federal.svg|ธงชาติสหพันธรัฐอาร์เจนตินา ค.ศ. 1829-1835
ไฟล์:Flag of Argentina (1840).svg|ธงชาติสหพันธรัฐอาร์เจนตินา ค.ศ. 1835-1850
ไฟล์:Flag of the Argentine Confederation.svg|ธงชาติ สหพันธรัฐอาร์เจนตินา ค.ศ. 1850-1861


## เพลงธงชาติ
### Aurora (พระอาทิตย์ขึ้น)
ประพันธ์โดย Luigi Illica และ Héctor Cipriano Quesada เรียบเรียงโดย Héctor Panizza เพลงดังกล่าวนี้ขับร้องขณะเชิญธงชาติขึ้นสู่ยอดเสา.

:

### Saludo a la bandera (เคารพธง)
:

### Mi Bandera (ธงชาติของฉัน)
:

## ดูเพิ่ม
* ธงในประเทศอาร์เจนตินา
* ธงชาติสหพันธ์สาธารณรัฐอเมริกากลาง

## อ้างอิง

## เชิงอรรถ

## แหล่งข้อมูลอื่น

* 
* Virtual Visit to the Flag Memorial 
* More information (in Spanish)
* All anthems to the Argentine flag 

ออาร์เจนตินา
หมวดหมู่:สัญลักษณ์ของประเทศอาร์เจนตินา
300 วัน 5,000 ไมล์ ห่างไกลไม่ห่างกัน

**My Blueberry Nights** เป็นภาพยนตร์โดยหว่อง คาไว นำแสดงโดย นอราห์ โจนส์, จูด ลอว์, ราเชล ไวส์, นาตาลี พอร์ตแมน และเดวิด สเตรตเทิร์น ถ่ายทำในสหรัฐอเมริกา ออกฉายเมื่อปี พ.ศ. 2551 เป็นภาพยนตร์เรื่องแรกของหว่อง คาไว ที่พูดภาษาอังกฤษตลอดทั้งเรื่อง

## ดูเพิ่ม
* Louise Cohen, ''My Blueberry Nights'' The Times Online, June 14, 2008, accessed June 22, 2008
* Blueberry Nights''  U.S. site
* 
* สยามโซน

หมวดหมู่:ภาพยนตร์ชีวิต
หมวดหมู่:ภาพยนตร์ถนน
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ที่กำกับโดย หว่อง คาไว
หมวดหมู่:ภาพยนตร์ที่มีฉากในรัฐเนวาดา
หมวดหมู่:ภาพยนตร์ที่มีฉากในรัฐเทนเนสซี
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในลาสเวกัส
หมวดหมู่:ภาพยนตร์อเมริกัน
พราย (แก้ความกำกวม)

**พราย** อาจหมายถึง
## สิ่งมีชีวิตและวิญญาณ
* ผีพราย คือผีจำพวกหนึ่งในตำนานความเชื่อของไทย
* พราย ในวรรณกรรมแปลเรื่อง ลอร์ดออฟเดอะริงส์ ซึ่งแปลมาจากคำว่า เอลฟ์ (Elf) ในต้นฉบับภาษาอังกฤษ
* นางพรายน้ำ (nymph) สิ่งมีชีวิตในตำนานกรีกและโรมัน

## บุคคล
* ปฐมพร ปฐมพร นักร้องและนักแต่งเพลงชาวไทย
รวมพันธุ์โจ๋ พลังเหนือโลก

ภาพยนตร์อเมริกันเรื่อง สกายไฮ รวมพันธุ์โจ๋ พลังเหนือโลก ออกฉายเมื่อวันที่ 29 กรกฎาคม พ.ศ. 2548 กำกับและจัดจำหน่ายโดยโดย Mike Mitchell และ Walt Disney Pictures

## นักแสดง
* Michael Angarano รับบทเป็น วิลลเลี่ยม "วิล"
* Danielle Panabaker รับบทเป็น เลล่า วิลเลี่ยม
* Mary Elizabeth Winstead รับบทเป็น เกวน เกรย์สัน
* สตีเวน สเตรท รับบทเป็น วอร์เร็น พีซ
* Dee Jay Daniels รับบทเป็น อีธาน

## ดูเพิ่ม
* เว็บไซต์ทางการ
* 

หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์อเมริกัน
หมวดหมู่:ภาพยนตร์ดิสนีย์
หมวดหมู่:ภาพยนตร์ครอบครัว
หมวดหมู่:ภาพยนตร์วัยรุ่น
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ซูเปอร์ฮีโรเด็ก
หมวดหมู่:โรงเรียนสมมุติ
หมวดหมู่:โรงเรียนซูเปอร์ฮีโร
หมวดหมู่:ภาพยนตร์โดยวอลต์ดิสนีย์พิกเชอส์